**Obec** **Lipovník**

**Stanovisko hlavnej kontrolórky k návrhu rozpočtu**

**obce Lipovník na rok 2022,2023, 2024,**

Predkladateľ:

Ing.Eva Andacká

hlavná kontrolórka obce

**Stanovisko hlavnej kontrolórky k návrhu rozpočtu**

**obce Lipovník na rok 2022**

V zmysle § 18f, bod 1, písm c) zákona SNR č. 369/1990 Zb. o obecnom zriadení v znení neskorších predpisov úlohou hlavného kontrolóra obce je okrem iného i vypracovať odborné stanovisko k návrhu rozpočtu obce.

Odborné stanovisko k návrhu rozpočtu obce na rok 2022 (ďalej len „odborné stanovisko“) bolo spracované na základe predloženého návrhu rozpočtu.

Na základe ustanovenia § 10, ods. 7 zákona NR SR :

Rozpočet obce sa zostavuje ako vyrovnaný alebo prebytkový. Obec je povinná zostaviť svoj bežný rozpočet ako vyrovnaný alebo prebytkový. Bežný rozpočet sa môže zostaviť ako schodkový, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo štátneho rozpočtu, z rozpočtu Európskej únie alebo na základe osobitného predpisu, nevyčerpaných v minulých rokoch; výška schodku takto zostaveného bežného rozpočtu nesmie byť vyššia ako suma týchto nevyčerpaných prostriedkov.

Kapitálový rozpočet sa zostavuje ako vyrovnaný alebo prebytkový; kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov obce z minulých rokov, návratnými zdrojmi financovania, alebo je tento schodok krytý prebytkom bežného rozpočtu v príslušnom rozpočtovom roku. Ak je bežný rozpočet alebo kapitálový rozpočet zostavený ako prebytkový, možno prebytok príslušného rozpočtu použiť na úhradu návratných zdrojov financovania.

Návrh rozpočtu zohľadňuje aj ustanovenia:

- ústavného zákona č. 493/2011 Z.z. o rozpočtovej zodpovednosti,

- zákona č. 369/1990 Zb. o obecnom zriadení v znení neskorších predpisov,

- zákona č. 564/2004 Z.z. o rozpočtovom určení výnosu dane z príjmov územnej samospráve

a o zmene a doplnení niektorých zákonov v znení neskorších predpisov,

- zákona č. 597/2003 Z.z. o financovaní základných škôl, stredných škôl a školských

zariadení v znení neskorších predpisov a ostatných súvisiacich právnych noriem,

- zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov,

- VZN obce, ktorými sú upravované povinnosti poplatkového a daňového charakteru.

Rozpočet sa vypracuje podľa rozpočtovej klasifikácie **v súlade s Opatrením MF SR**

**č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z.n.p.,** ktorá je záväzná pri zostavovaní rozpočtov územnej samosprávy.

**Tvorba návrhu rozpočtu**

Návrh rozpočtu sa predkladá na schválenie podľa zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. v členení podľa §9 ods. 1 citovaného zákona na:

a) rozpočet na príslušný rozpočtový rok – rok 2022

b) rozpočet na rok nasledujúci po príslušnom rozpočtovom roku - rok 2023,

c) rozpočet na rok nasledujúci po roku, na ktorý sa zostavuje rozpočet podľa písmena b) – rok 2024.

Viacročný rozpočet na roky 2023 – 2024 je zostavený v rovnakom členení, v akom sa

zostavuje rozpočet obce na príslušný rozpočtový rok. Rozpočet obce na príslušný rozpočtový rok je záväzný, rozpočty na nasledujúce dva rozpočtové roky nie sú záväzné, majú len orientačný charakter, ich ukazovatele sa spresňujú v ďalších rozpočtových rokoch.

Rozpočet sa v súlade s § 10 ods. 3 až 7 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. vnútorne

člení na:

a) bežný rozpočet, t.j. bežné príjmy a bežné výdavky,

b) kapitálový rozpočet, t.j. kapitálové príjmy a kapitálové výdavky,

c) finančné operácie.

Vo viacročnom rozpočte na roky 2022 – 2024 sú vyjadrené finančné vzťahy k ŠR

v rámci financovania prenesených kompetencií štátu, finančné vzťahy k štátnym fondom, k zriadeným a založeným právnickým osobám a fyzickým osobám – podnikateľom a právnickým osobám, ktorým sa poskytli prostriedky z rozpočtu, k rozpočtom iných obcí a k rozpočtom vyšších územných celkov.

**Návrh rozpočtu na rok 2022 je zostavený ako vyrovnaný:**

- celkové príjmy 236.955,- €

- celkové výdavky 236.955,- €

**Bežný rozpočet** je zostavený ako vyrovnaný, čo je v súlade **s** ustanovením § 10 ods. 7) zákona o rozpočtových pravidlách územnej samosprávy, v zmysle ktorého „Obec alebo vyšší územný celok sú povinný zostaviť svoj bežný rozpočet ako vyrovnaný alebo prebytkový“**:**

- bežné príjmy 110.955,- €

- bežné výdavky 110.955,- €

**Kapitálový rozpočet** je zostavený ako schodkový:

- kapitálové príjmy 25.000,- €

- kapitálové výdavky 126.000, - €

**Finančné operácie** je rozpočet prebytkový:

-príjmy 101.000,- €

-výdavky 0, - €

V zmysle § 11, bod 4, písm.b) zákona NR SR o obecnom zriadení Obecné

zastupiteľstvo rozhoduje o základných otázkach obce a je mu vyhradené:

*- schvaľovať rozpočet obce a jeho zmeny, kontrolovať jeho čerpanie .....*

**Záver**

Návrh rozpočtu obce na rok 2022 je spracovaný v súlade so všeobecne záväznými

právnymi predpismi, všeobecne záväznými nariadeniami a internými predpismi obce. Návrh rozpočtu na rok 2022 je zostavený ako vyrovnaný a pri jeho tvorbe sa vychádzalo z analýzy výsledkov rozpočtového hospodárenia obce v r.2021, zohľadňuje priority rozvoja obce a zabezpečuje plnenie funkcií obce vyplývajúce zo zákona č. 369/1990 Zb. o obecnom zriadení v znení neskorších predpisov.

Návrh rozpočtu bol verejne sprístupnený spôsobom obvyklým v zákonom stanovenej

lehote, t.j. najmenej 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení v znení neskorších predpisov.

Na základe vyššie uvedených skutočností **predložený návrh rozpočtu obce Lipovník na rok 2022 odporúčam Obecnému zastupiteľstvu schváliť.**

Ing. Eva Andacká

hlavný kontrolór obce